**BLIMO ELITE**

**BRUGSANVISNING**

**BLIMO**

**HJÆLPEMIDDEL**

**INDHOLDSFORTEGNELSE**

Udfoldning af kørestol…......................................................3

Monter joystick...................................................................4

Tilslut batteriet....................................................................5

Dæktryk...............................................................................5

Opladning............................................................................6

Kørsel af Blimo Elite.............................................................7

Indstilling af arm- og ryglæn................................................8

Frigear..................................................................................9

Sammenfoldning..................................................................9

Stelnummer........................................................................10

Vedligeholdelse..................................................................11

Problemløsning...................................................................12

Kontaktoplysninger.............................................................13

**2**

**MONTERING**

Når din Blimo Elite leveres er størstedelen af den allerede monteret. Det er en fordel at folde og gemme den emballage som køretøjet leveres i for hvis du en gang i fremtiden har behov for at transportere kørestolen. Emballagen er også en god beskyttelse ved langtidsopbevaring.

**UDFOLDNING AF KØRESTOLEN**

Tag kørestolen ud af papkassen, stil den opret og stil dig på den ene side af kørestolen, som vist på billedet forneden. Tag fat i ryglænet med den ene hånd og træk opad samtidig med at du tager fat i den forreste del af sædet og trykker nedad.

**BEMÆRK!:** Brug sikkerhedslåsen på sædets bagside til at låse kørestolens ramme fast i den udfoldede position, for at modvirke at kørestolen folder sammen under brug.

**3**

**MONTERING FORTSÆTTELSE**

**JOYSTICK**

På hver side af armlænet er der et beslag til joysticket. Du kan selv vælge hvilken side den skal monteres på. Brug de medfølgende monteringsdele. Du kan nemt efter monteringen indstille vinklen på joysticket med det hurtige beslag. Se monteringsbeskrivelsen **(1)**.

Tilslut derefter joystikkets kabel med det modsvarende kabel som kommer fra kørestolen, som vist på billedet **(2)**.

Tilslut kablerne korrekt

Pile for vejledning

Kablerne sikres med en lukning

Træk lukningen over stikket og drej rundt

**4**

**MONTERING FORTSÆTTELSE**

**TILSLUTNING AF BATTERI**

Placer det inkluderede batteri i batteriholderen i det midterste rum og tilslut kablet mellem elektronikboks og batteri. Skrue kablet fast med lukningen på stikket.

Som standard leveres Blimo Elite og Elite XL med 1 batteri. Der kan tilsluttes op til 3 batterier for at få en øget rækkevidde.

**5**

**OPLADNING**

**TILSLUT OPLADEREN**

Din kørestol leveres med batterier som er opladet til ca. 50-80%. Det er i orden at funktionsteste køretøjet lige efter leveringen, **men inden du begynder at bruge den fuldt ud, anbefaler vi at du oplader batterierne til 100%.**

Oplad ved at tilslutte inkluderede oplader til stikket **(A)** på køretøjet (på undersiden af joysticket). Efter den første opladning tager det ca. 2-8 timer før batterierne er fuldt opladet. Du kan med fordel oplade batterierne efter hver anvendelse.

Batterierne skal ALDRIG aflades helt. Da kan cellerne blive beskadiget og miste rækkevidde, i værste fald kan batterierne gå helt i stykker.

**Læs mere om beskyttelse af batterierne på side 11**

**OPLADEREN**

Se på billedet forneden som illustrerer opladeren. På opladeren er der en diode **(A).** Når opladeren kun er tilsluttet stikkontakten indikeres det ved at dioden kun lyser **rødt.** Når opladeren tilsluttes køretøjet og batterierne oplades, indikeres det ved at dioden lyser orange. Når batteriet er fuldt opladet, lyser samme diode i stedet **grønt.**

Opladerens stik som tilsluttes til kørestolens opladerindgang.

**6**

**KØRSEL AF DIN BLIMO**

Begynd med at blive godt bekendt med instrumentbrættet og funktionerne på din Blimo. Forneden har du en redegørelse over hvilke funktioner de forskellige kontrolknapper har.

1. Batteriindikator

2. Strømafbryder

3. Indikator motorstyrke

4. Knap for mindre motorstyrke (-)

5. Knap for mere motorstyrke (+)

6. Indikatorlampe. Blinker ved et eventuelt problem.

7. Horn

8. Joystick

Når du skal køre din Blimo Elite er det vigtigt at **strømafbryderen** er tændt samt at **frigearet** er sat i køretilstand **(se side 9).** Når kørestolen er tændt, tændes batteriindikatoren **(1)** og indikatoren for hastighed **(3).**

For at accelerere med din Blimo Elite, fører du joysticket **(8)** fremad. For at bakke, trækker du joysticket bagud, og til højre/venstre for at dreje i begge retninger. Når du ønsker at stoppe kørestolen, slipper du ganske enkelt joysticket, så aktiveres den automatiske magnetbremse. Når kørestolen står stille, fungerer den automatiske bremse som en parkeringsbremse. Det gælder både når kørestolen er tændt og slukket.

Hvis du ønsker at begrænse kørestolen acceleration og hastighed, kan du trykke på knappen for mindre motorstyrke **(4).** Så reduceres kørestolens tophastighed og den får en svagere acceleration. Trykker du flere gange, så reduceres motorstyrken yderligere, hvilket indikeres ved at felterne i indikatoren for motorstyrke **(3)** slukkes. Det er brugbart at reducere motorstyrken når du skal køre køretøjet i trængte miljøer, f.eks. indendørs. For at øge motorstyrken igen og øge accelerationen og topfarten, trykker du på knappen for mere motorstyrke **(5).**

**DÆKTRYK (Gælder kun Blimo Elite XL)**

Tjek om du har det korrekte dæktryk **2,7 BAR** (svarer til kg eller 40 PSI) **inden du begynder at bruge din kørestol.** Hvis der er for lavt dæktryk så kan du pumpe dækkene på en benzintank. Hvis du ønsker en håndpumpe derhjemme, så kan du finde en der passer ved den nærmeste cykelbutik. Bed om en pumpe der kan klare såkaldte ”bilventil”. Hav for vane at tjekke dæktrykket med jævne mellemrum (ca.: en gang om måneden) da et lavt dæktryk medfører væsentlig forkortet rækkevidde.

**7**

**INDSTIL ARM- OG RYGLÆN**

**ARMLÆN**

Armlænene kan foldes. Det er muligt at låse armlænene i den udfoldede position ved at dreje låsen **(1)** nedad. For at kunne folde armlænene op igen, drejer du låsen opad.

**RYGLÆN**

Ryglænet kan hæves og sænkes efter eget ønske. Løsne på ryglænet ved at dreje de to drejeknapper mod uret. Indstil ryglænet i valgfri højde og drej modsat på knappen igen.

**8**

**FRIGEAR**

Hvis du nogle gange har behov for at skubbe din Blimo uden at anvende motorhjælp, så er det fint at sætte køretøjet i frigear. Det er f.eks. brugbart når du skal skubbe køretøjet op på en trailer, skubbe det ind på et depot eller hvis batterierne er løbet tør for strøm og du har behov for at rulle køretøjet hjem uden at bremsen er aktiveret.

For at skifte mellem frigear og køretilstand, bruger du de røde gummibeklædte håndtag som sidder på kørestolens motor. Der sidder et håndtag på hver side, som vist på billedet. Når du ønsker at fortsætte køretøjet i køretilstand, trækker du håndtagene bagud. Når du vil skifte til frigear, trækker du håndtaget fremad.

**BEMÆRK!** Køretøjet skal være slukket og stillestående når du ændre position på håndtaget! Hvis du starter køretøjet når det er sat i frigear, vil indikatorlampen på joysticket blinke samtidig med at bremsen aktiveres så hjulene bliver låst.

**FOLD KØRESTOLEN SAMMEN**

For at folde din kørestol sammen, løsner du først på sikkerhedslåsen på bagsiden af sædet. Stil dig derefter på den ene side af kørestolen og placer den ene hånd på ryglænets ramme, samtidig med at du med den anden hånd tager fat i sædets forreste del og trækker sædet opad.

**9**

**FORSIKRING OG STELNUMMER**

Din Blimo kræver ingen trafikforsikring for kørsel. Hvis du ønsker at forsikre imod tyveri og skade, kontakter du dit forsikringsselskab og meddeler at du ønsker at forsikre en elektrisk kørestol. I nogle tilfælde er en elektrisk kørestol inkluderet i standardgebyret for boligforsikring, mens nogle virksomheder kræver et ekstra gebyr.

Når du er i kontakt med dit forsikringsselskab omkring din BLIMO, spørger de normalt efter køretøjets stelnummer. Du finder stelnummeret på rammen under puden på din BLIMO Elite.

**10**

**VEDLIGEHOLDELSE**

I modsætning til forbrændingsmotorer kræver en elmotor ingen regelmæssig service. Der er dog et par få punkter som vi anbefaler at du regelmæssigt går igennem for at sikre dig at den elektriske kørestol virker.

**DÆKTRYK (Gælder kun Blimo Elite XL)**

Det er vigtigt altid at holde kørestolens bagdæk velpumpet. Det reducerer risikoen for punktering og gør også at kørestolen opnår en længere rækkevidde. **Anbefalet dæktryk er 2,7 BAR** på bagdækkene. Tjek dæktrykket hver måned.

**RENGØRING**

Rengør den elektriske kørestol regelmæssigt med en fugtig klud. Undgå at sprøjte vand direkte på kørestolen da det kan trænge ind i elektronikken.

**LANGTIDSOPBEVARING**

Hvis du ikke skal bruge din elektriske kørestol i en længere periode, så er det vigtigt at huske på:

1) At opbevare kørestolen i et tørt miljø.

2) At opbevare kørestolen i plusgrader, ellers kan batterierne fryse til. Hvis kørestolen opbevares i minusgrader er det meget vigtigt at holde batterierne fuldt opladet. Hvis du ikke har mulighed for at opbevare hele kørestolen i plusgrader, så kan batteriet tages af så det i det mindste kan opbevares i plusgrader. Når batteriet er fjernet, så er det i orden at opbevare resten af kørestolen i ned til -10 grader.

3) Vedligehold og beskyt batteriet, se mere om det forneden.

**SIKKERHEDSVEJLEDNING OG VEDLIGEHOLDELSE AF BATTERI**

•Batteriet har fordel af at blive opladet efter hver køretur. Det forkorter ikke livslængden.

•Batteritypen er Litium-ion og bør kun oplades med en originaloplader beregnet til denne batteritype. Hvis du bruger en forkert oplader, risikerer du at ødelægge batteriet.

•Undgå at aflade batteriet. Du behøver ikke at tømme batteriet inden de genoplades.

•Undgå at udsætte batteriet for ekstreme temperaturer (under -10 grader eller over +40 grader). Opbevar f.eks. aldrig batteriet i direkte sollys.

•Opladeren er kun beregnet for indendørs brug.

•Oplad altid i et tørt og velventileret miljø.

•Opladeren bliver varm under opladning. Sørg for aldrig at overdække opladeren og hav den aldrig i nærheden af materiale som kan brænde.

•Oplad aldrig batterierne i mere end 12 timer.

•Frakoble opladeren fra stikkontakten og batteri efter afsluttet opladning. Begynd altid med at frakoble opladeren fra stikkontakten.

•Hvis du ikke skal bruge batteriet i en længere periode, skal det med jævne mellemrum oplades. Oplad batteriet helt mindst hver anden måned. Batteriet har dog ikke behov for at blive vedligeholdt på samme måde som en blyakkumulator og kan med fordel opbevares med et opladningsniveau på mellem 40-70%. Opbevar batteriet i et mørkt og køligt miljø.

**11**

|  |  |  |
| --- | --- | --- |
| **PROBLEMLØSNING** | | |
| **Problem** | **Fejl** | **Løsning** |
| Den elektriske kørestol kan ikke starte eller standser pludseligt under kørsel. | 1. Der er en dårlig forbindelse mellem batteriet og elektronikboksen.  2. Der er en dårlig forbindelse mellem joysticket og elektronikboksen. | 1. Tjek om kablerne sidder ordentlig fast mellem elektronikboksen og batterierne.  2. Tjek om kablerne sidder ordentlig fast mellem joysticket og elektronikboksen. Der er to forskellige forbindelsespunkter, hvoraf det ene sidder ved armlænet, hvor joysticket er. |
| Indikatorlampen blinker. | Kørestolen er i frigear. | Sæt frigearshåndtaget som er ved hver baghjul i køretilstand. |
| Din elektriske kørestol kører for langsomt. | 1. Din elektriske kørestol er indstillet med for lav motorstyrke.  2. Batteriet er lavt. | 1. Tryk på knappen for mere motorstyrke.  2. Oplad din BLIMO. |
| Din elektriske kørestol har en kort rækkevidde. | 1. Dårlig opladning af batteriet.  2. Batteriet har dårlig kapacitet på grund af alder.  3. Dårlig lufttryk i dækkene (Gælder kun Elite XL) | 1. Oplad batteriet.  2. Udskift batteriet.  3. Pump dækkene op til 3,0 BAR. |
| De drejelige forhjul ryster under kørsel. | 1. Skruen som fastholder hjulet er løs.  2. Lejet er slidt eller beskadiget | 1. Spænd skruen ordentlig efter.  2. Udskift. |
| Batteriet kan ikke oplades. | 1. Batteriet er fuldt opladet.  2. Der er en dårlig forbindelse mellem batteri og elektronikboks, eller mellem joystick og elektronikboks.  3. Batteriet er for gammelt. | 1. Frakoble opladeren.  2. Tjek kablerne om de sidder ordentlig tilsluttet.  3. Udskift batteriet. |

**12**

**KONTAKTOPLYSNINGER**

Adresse:

BLIMO.se

Nordbutiker i Sverige AB

Gösvägen 28 761 41 Norrtälje - Sverige

Virksomhedsoplysninger:

Nordbutiker i Sverige AB

Vi har F-skattebevis

Org.nr: 556908-9385

Telefon/E-mail:

Telefon: 08-52230980

E-mail: info@blimo.se Hjemmeside: [www.blimo.se](http://www.blimo.se)

**STELNUMMER**

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |

**MODEL**

|  |
| --- |
|  |

**13**